**ANHOLT BORGERFORENING**

**Referat af bestyrelsesmøde den 2-11-2022 kl. 18.00**

**Til stede: Karen Konge, Jakob Gede, Jakob Grell, Bjarke Fonnesbech, Ulf Brøste**

 **og Birgitte Dahl Jeppesen. Afbud fra Gitte Andersen**

**Dagsorden:**

1. **Karen og Gitte skriver ansøgning til Fri-ø ordningen og sender den rundt til bestyrelsen inden ansøgningsfristen den 4-12-2022**
2. **Anholt har fået 75.000 kr. til visionsarbejde med erhvervsforeningen og grundejerforeningen. Der er i arbejdsgruppen aftalt, at hver forening desuden bidrager med 10.000 kroner. Arbejdsgruppen har valgt at ansætte konsulent Anette Højgaard Jønsson til at styre processen. Første møde bliver onsdag den 23-11 kl. 19-21 i forsamlingshuset. Inden mødet inviteres alle til at bidrage med deres ønsker og visioner på en Facebookgruppe oprettet til formålet. Arbejdsgruppen laver en invitation/plakat til ophængning. Den skal også sendes ud til Borgerforeningens medlemmer.**
3. **Multihus/kontorfælleskab projektet afventer visionsarbejdet. Vi har mange ideer til hvad et sådant hus kan bruges til; genoptræning, kontorfællesskab, lægeklinik, prøvelejlighed osv.**
4. **Nyt fra Færgeudvalget: Vi er blevet forelagt spareforslag i forhold til de stigende dieselpriser og vi har godkendt forslagene. Jakob Gede fortæller endvidere, at han har bedt kommunens repræsentant Mads Holm forklare hvordan færgeudvalgets ansvarsbyrde er i forhold til personalesager og økonomi. Jakob opfordrer alle medlemmer til at formulere vores generelle og specielle ønsker til færgeudvalget, som han så vil tage op.**
5. **Vores sekretærfunktion har ikke fungeret indtil nu. Jakob Grell påtager sig ansvaret. Jakob opretter desuden en borgerforenings Gmail og får maillisten fra Jette så referaterne fremover udsendes gennem den mail. Indtil vores hjemmeside fungerer eller vi har fået en ny på anholt.dk. vil vi hænge referater op i skabet.**
6. **Andespillet er planlagt. Ænder og gaver er indkøbt. Bestyrelsen mødes kl. 13 og stiller borde op.**
7. **Evt. Karen informerer om de indsigelser hun har modtaget mod ”Vindmølleprojektet ved Sønderbjerg”. De er kommet fra fiskerne og lodsejere på øen. Karen vil skrive til Miljø og teknikudvalget, at vi ønsker en anden placering inden selskabet får tilladelse til forundersøgelser. Jakob Grell ønsker en evaluering af gadebelysningen efter vi har fået de nye lygtepæle. Bestyrelsen opfordrer borgerne til at give tilbagemelding, om der mangler gadelygter nogle steder i byen. Desuden opfordrer vi alle til at bruge cykellygter og reflekser nu hvor det er blevet mørkere.**
8. **Næste møde er 8. januar klokken kl. 15-17**

***Karen Konge Jakob Grell Bjarke Fonnesbech***

***Jakob Gede Birgitte Dahl Jeppesen***

 ***Ulf Brøste Set : Gitte Andersen***